என்பது, ஊக்கம் என்னும் வலிமையான் நல்லோர் பெரியோர்கள் தன்னாட்டியன் அதிகாரமுடைய பலவான் என்னும் இவர்களுடைய சார்வையும் மனோதைரியத்தையும், உற்சாகத்தையும், அறிவையும் கைவிடாமலிருக்க வேணு்ம் என்பதாம். அதற்குதாரணம், "உடைய ரெனப்படுவ தூக்கமஃ தி்ல்லார் உடைய துடையரோ மற்று" (ஊக்கமுடைமை, குறள்:591) 7. எண்ணெழுத்து இகழேல்  என்பது, எண்ணாகிய சோதிடமும் எழுத்தாகிய இலக்கணமும், எண் ஆதியான ஞான சாத்திரமும் எழுத்தாகிய தோத்திரமும், எ்ண்ணாகிய கணக்கும் எழுத்தாகிய படிப்பும் எந்நேரமும் இடைவிடாமல் பார்த்துப் படித்து அதிலே சொன்னபடி நடந்துகொள்ள வேணும் என்பதாம், இதற்கு உதாரணம், "எண்ணென்ப ஏனை எழுத்தென்ப இவ்விரண்டும் கண்ணென்ப வாழு முயிர்க்கு" (கல்வி, குறள்:392) 8. ஏற்பது இகழ்ச்சி 